# Bedeő Pál

### A Wikipédiából, a szabad lexikonból.

Bedeő Pál (Ásvány, 1805. január 29. – Buda, 1873. október 31.) katolikus plébános

## [szerkesztés] Élete

A gymnasiumot Mosonmagyaróvárott végezvén, 1826-ban az esztergomi főmegye növendékei közé fölvétetett. A bölcseletet Nagyszombatban, a teológiát Pesten tanulta. 1827-ben misés pappá szenteltetvén, előbb Diószegen, azután Szentmihályfán káplánkodott, honnét 1831. vége felé Illésháza plébánosává neveztetett ki. Pályája nemsokára Pozsonyba vezérlé, hol több kórházban lelkészi s felügyelői tisztet viselt. A szabadságharc után Királyrévre, öt év mulva Komárom megyébe Szimőre ment plébánosnak.

## [szerkesztés] Munkái

1. Az apostolok és négy evangeliomirók élete. Pozsony. 1840.

2. Magyarok története a vezérek és királyok képeivel. 2. kiadás. Pozsony, 1843. (3. kiadás 18544., 4. kiadás 1846. U. ott. 5. kiadás Pest, 1850. 6. k. U. ott, 1862. Az 1–3. kiadás névtelenűl jelent meg. Ugyanez németűl is.)

3. Ó- és ujtestamentomi történetek, melyeket a zsenge ifjuság számára irt B. P. Pozsony, 1845. (2. k. Pest, 1849. 6. k. 1854. 7. k. 1855. 8. k. 1858. és 1862. U. ott és Debreczen. 1867.)

4. Geschichte des alten und neuen Testamentes für die zartere Jugend bearbeitet von P. B. Pressburg, 1845. (Ugyanaz Pest, 1858.)

5. Szentek élete, melyet a zsenge ifjuság számára írt. Pozsony, 1847. (3. kiadás. Bpest. 1885.)

6. Das Leben der Heiligen für die christkatholische Jugend. Pest, 1848.

7. Általános földleirás. U. ott, 1869. (Utolsó kiadása.)

Leonhardt Mihály után magyarítá: Legyen áldott az Ur neve és Jézus élet tükre cz. imakönyveket. Egyébiránt Bucsánszky Alajos könyvkiadói vállalatának B. P. volt indítója vagy legalább vezetője s gyakran szerzője.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/e/d/Bede%C5%91_P%C3%A1l_78d9.html"

Kategória: 19. századi magyar katolikus egyházi személyek

##### Views

- Szócikk
- Vitalap
- Aktuális változat

##### Keresés